
THESIS PROPOSITUM. 



Cuicumque hislorica mediae aetatis monumenta 
perlegenti hoc sane in primis occurrit , in regnorum 
rebus maxime valuisse Episcopos. Quod si tanli argu- 
menti parvam partem, pro viribus, adumbrare liceat, 
quas partes, decimo saeculo exeunte, Gallici Episcopi 
in Capelianis ad regnum provehendis egerint in 
medium vocare placuerit. Ex Richerio autem, cum 
aliis documenlis coUato, heec deducere mihi propo- 
sui : t" Episcopi^ postquam diutius Carolinae slirpi 
studuerunt, Lolhario regnante, in Capetianorumparles 
regnum affectantium transeunt; 2^ Episcopi, Cape- 
lianisinservientes, Pontifici romano adversantur, atque 
in libertatem Gallicam ecclesiam vindicare aggre- 
diuntur. 

PARS PRIOR. 



Testantur veteres historici, necnon et regum capitula, 
quantum auctoritatis apud Caroli magni sobolem habue- 
rint Episcopi ; ita ut in forma quasi sacerdotali regnum 
versari videatur. Inter quos summo momento et dignitate 
eminet Remensis provinciae metropolitanus, quem longo 
temporis spatio cum regibus Carlensibus arctissima so- 
cietate vinctum accepimus. Etenim, bello reges inter et 
proceres flagrante, consilio et armis regem sustentant ar- 
chiepiscopi Remenses. Sic se habuisse constat Fulconeum, 
a quo in regnum instauratus est Carolus cognomine 
simplex (i); sic Heriveum, qui eumdem Carolum vi et 
armis captum vindicavit (2); sic praesertim Artaldum, 
qui cum adversam tum secundam Ludovici nomine quarti 
fortunam tulit (3). 

Ubi vero sedem Remensem obtinuit Adalbero cogno- 
mine magnus, mutata sententia, nullo longi usus res- 
pectu, in Capetianorum partes inclinat. Cujus tantae 

(1) Richeri historiae, lib. i, cap. 12. 
(-2) /d.,t&id. cap. 22. 
(3) Id. , lib. II , passim. 

coDversionis si causas perquiramus, quis tum fuerit ec- 
clesiae gallicae status paucis verbis explanare necesse est. 
Jam incipiente saeculo decimo, de regni et ecclesiae con- 
ditione apud Trosleium tiabiti concilii dolebant Episcopi. 
« Depopulatae urbes, destrucla vel incensa mouasteria. 
agri in solitudinem sunt redacti, ita ut vere possimus di- 
cere quia pervenit gladius usque ad animam. Usque ad 
animam denique gladius pervenit, cum justo Dei judicio 
amissis exterioribus bonis et exhausto flagellis atque afflic- 
tionibus corpore, ipsa virtus animae lassata deficere vi- 
detur, et quasi nihil vitale in illa reservatur... Nostris 
potius et totius populi quem regere debuimus , peccatis 
ista fiant, quoniam iniquitates nostrae multiplicatae sunt 
super caput et debita nostra creverunt usque ad coelos^ 
Fornicatio et adullerium, sacrilegium et homicidium inun- 
darunt et sanguis sanguinem tetigit..^ Et sicut primi ho- 
mines nulla lege, nullo saltem timore prohibebantur male 
agere ; sed libere ventri et delectationibus oculorum, ac 
caeteris vitiis serviebant : ita nunc posthabito humanarum 
vel divinarum legum timore, contemptis edictis episco- 
palibus, unusquisque quod vult agit : potentior viribus 
infirmiorem opprimit, et sunt homines sicut pisces maris, 
qui ab invicem passim devorantur. Hinc est quod vide- 
mus per totum mundum rapinas pauperum, deprseda- 
lionesrerum ecclesiasticarum... Omnispene ordo, omnis- 
que status ecclesiae confusus at temeratus est. Denique, 
ne nobis parcere videamur, qui aliorum errata corrigere 
debemus, episcopi dicimur, sed episcopale offlcium non 
implemus. Ministerium praedicalionis relinquimus : eos 

qui Dobis commissi sunt videmus Deum deserere et in 
pravis actibus jacere et tacemus, nec eis manum correc- 
tionis tendimus... De monasteriorum vero non statu, 
sed lapsu quid dicere, vel agere debeamus, jam pene am- 
bigimns. Dum enim, mole crimiuum exigente et judi- 
cium a domo Domini incipiente, quaedam a paganis suc- 
censa vel destructa, quaedam rebus spoliata, et ad nihilum 
prope sint redacta, si tamen quorumdam adhuc videntur 
superesse vestigia» nulla in eis regularis formae servantur 
instituta... Nunc etiam in monasteriis Deo dicatis mona- 
chorum, canonicorum et sanctimonalium , abbates laici, 
cum suis uxoribus, filiis et filiabus, cum militibus mo- 
rantur et canibus. Legitur quoque in capitularibus, ut 
abbates monachorum regulam per singula verba discu- 
tientes pleniter legant, et intelligentes, Domino opitu- 
lante, efficaciter, cum monachis suis implere studeant. 
Et quomodo discutiet? quomodo leget? quomodo intelli- 
get? Si forsitan oblatus fuerit hujusmodi codex, respon- 
debit illud Isaianum : nescio litteras (I). » 

Abhinc malum indies ingravescebat.Tandem Ecclesiam 
inslaurandam quidam Episcopi suscepere. Cum vero 
Carlenses, Ecclesiae bona invadentes, et ob degenerem 
animum debiles, ad tantum opus conspirare nequirent, 
Capetianos assumpsere. Tum oritur ista Episcoporum 
factio quae mores in melius verlere, litteras inslaurare, 
Capetianos promovere molitur; cujus sunt auctores et 



(1) Concil. Trosleianum , anno 909, apud Labbe , t. ix, col. 521- 
528. 

duces duo maximev aDtistites opibus et gratia valeQles 
prse cdBteris, Adalbero Remensis et Aurelianensis Arnulfus. 

< Erat Adalbero, ait Richerius, regalis nobilitatis 
vir (1). 9 Educatus fuerat in Gorziensi coenobio cum 
sancto Rothado Gameracensi Episcopo. Ex isto coenobio 
ortos esse plerosque decimi sseculi conspicuos viros satis 
constat (2). In sede Remensi, virtutibus, niorum studio, 
eloquentia et doctrina Adalbero eminuit. At cum eum fere 
omnes laudant historici, solus a communi consensu ab- 
horret appendicis Frodoardi auctor qui scripsit € Adal- 
bero nomine non merito Archiepiscopus (3). » Imprimis 
piavas cleri consuetudines emendandas acriter curat (4).^ 
Dein ut mores doctrina illustrentur, in scholam jam a 
Fulcone praesule frequentatam , eruditissimum Gerbertum 
evocat. Quo vero scholastico docente, mox affluit ju- 
ventus, ut brevi schola Remensis quasi totius occidentis 
lux eniteat. Fuit etiam Gerbertus apud Adalberonem 
consiliorum et socius et particeps. 

Arnulfum Aurelianensem virtutibus, genere, opibus 
prsevaluisse ferunt. a Erat igitur, ait Rodolphus Glaber, 
tunc temporis pontifex venerabilis Arnulfus, qui videlicet 
genere et doctrina sapientiae pernobilis ac paternorum 
fundorum redditibus locupletissimus (5). » Cujus de elo- 
quentia magnifice loquuntur Gerbertus Richeriusque mo- 

(1) Richerius, lib. ii, cap. 23. 

(2) Acta sanctorum ordinis sancti Benedicti , saeculo v, p. 383. 

(3) Apud Ghesnium, t. ii, p. 623. 

(4) Richerius, lib. ii, cap. 25-35. 

(5) Apud Domnurn Bouquet, t. x, p. 17. 

nachus (1). Capetianse faclioni, eo quod sedem Aurelia- 
nensem tenebat, strenue inserviebat Arnulfus (2); mul- 
tosque, licet Metropolitani diguitate non floreret, sola 
virtutis, doctrinae et prudentiae auctoritate secum trahebat. 
Hi sunt ecclesiae principes, Adalbero et Arnulfus. Ad 
hos autem accedit, virtute minor, disciplina et arte haud 
impar, AsceUnus seu Adalbero Laudunensis. In sedem, 
rege Lothario favente, a tenera setate ascenderat (3). 
« Ex Lotharingia oriundus, dives opum, possessionum 
locuples, » in studio litterarum versatus est, musis indul- 
sit, pluraque opera composuit, inter quae poema inscrip- 
tum Carmen, quo mordaci versu monachos carpit epis- 
copus (4). Adalberonem, cujus sufl^raganeus erat, ducem 
saepe secutus est, easdemque partes, scilicet Capetianas, 
coluit. Sed Laudunensem episcopum quisque suspectum 
habebat; nempe is mobilis animo, irrequietus, dolosus, 
nec fidei observantissimus , auctoritatem vi mentis et 
eloquentia paratam improbo ingenio vitiabat. Adde ambi- 
guas de moribus ejus voces : a Emma regina et Adalbero 
Loudunensis episcopus infames stupri criminabantur... 
et quia suppresse dictum ad omnium aures devenerat, 
episcopis visum est id esse discutiendum, ne frater et 
coepiscopus eorum infamiae tantae subderetur (5). » A 

(1) Richerius, lib. iv, cap. 52. Gf. Acta concilii sancti Basoli, apud 
Domnum Bouquet, t. x, p. 511. 

(2) Vide Richeri lib. ni, cap. 84 et 85. 

(3) Gallia Ghristiana, t. ix , col. 521 . 

(4) Hist. litt^raire de la France, t. x, p. 524. 

(5) Richerius , lib. ii , cap. 79. 

metropolitano collecla est synodus apud Sanclum-Ma- 
gram. Nescimus, aliquot Richerii verbis deficientibus, 
quae synodi fuerit sentenlia; at nunquam crimine purga- 
tum esse Adalberonem constat. 

Cum his tribus episcopis consentiunt alii prsesules, 
mandata, quasi more militiae, exsequentes. Solus Cala- 
launensis Gibuinus a publicis rebus, faclionumque dis- 
cordiis longe remotus, totus fuisse videtur in dioecesi 
administranda, ut verba testantur in ejus tumulo inscripta : 
« Hic jacet Gibuinus bonus episcopus (1). » 

Tn rebus Lotharingiae primum consilia depromere coepit 
Adalbero Remensis. Defuncto Othoni U, filius, tres annos 
natus, ipse Otho nomine, superstes erat. Hunc puerum ra- 
puit Boiorum Dux Henricus qui regnum usurpavit. c( Quod 
dum a Lothario expetendum cogitaret , cumque concessa 
Belgica sibi socium et amicum facere moliretur, legatos 
praemisit, apud quos, sacramento commune negocium 
firmaretur (2). » Pacto foedere, rex statim Virdunum 
invadit (a. 981); at aliquot meusibus elapsis, quidam 
Othonis fautores, scilicet Theodericus, Belgiae Dux « nec- 
non et vir nobilis ac strenuus Godefridus, Sigefridus 
quoque vir illustris, Bardo etiam et Gozilo fratres claris- 
simi et nominatissimi Virdunum irrumpunt eamque a 
Gallis evacuant (5). » Godefridus autem Adalberonis 
Remensis frater, Laudunensis Adalberonis Bardo et Go- 



(i)GalliaChrist., t. ix, col. 871. 

(2) Richerius, lib. iii, cap, 97. 

(3) Id. ibid. , cap. 103. 

zilo fratres eranl. Quo audito, exercitum jam dimissam 
revoeat Lotharius, repentina aggressione urbem occupat, 
ac captos comites in carcerem conjicit (I). Nihil amplius 
ea de re narrat Richerius. Gerberti vero ex epistolis, quid 
in hac contentione senserit aut egerit Adalbero Bemen* 
sis, in lucem proferre possumus. 

Anno 984, jam crebriores epistolas episcopis Germanis 
inscriptas legere est. Othoniensi stirpi ob multa beneCicia 
addicti , obliti sunt Archiepiscopus et nionachtis sese in 
Gallia, Lothario rege, versari. Attendenti autem et obs- 
cura qudedam verba penitus scrutanti, eorum sententiam, 
densissimis tenebrisinterduminvolutam, introspicerelicet, 
et quibus partibus indulgeant, etsi de pluribus taceant, 
agnoscere. «... Multa chartis non credimus quse legatis 
committimus... Huic abbati Airardo sibi intimo pater 
meus Adalbero vobis per omnia fidus multa commisit, 
de statu et pace regnorum vobiscum habenda... mi 
pater! moerens simili de causa moerentem quibus affabor 
verbis? Caesare destituti praeda hostium sumus. Csesarem 
in filio superesse putavimus. qui prodidit? quis nobis 
alleram lucem eripuit? aguum matri, non lupo committi 
oportuit (2). » 

Nec satis est Adalberoni in eos questus erumpere, vel 
inertibus votis Caesaris filium adjuvare, quem summa ope, 
vi etiam, si res postulet, tueatur. « Nos quidem pielas 



(1) Richcrius , lib. lii, cap. 107. 

(2) D. Bouquet, t. ix, p. 275. Moguntino archiepiscopo Gerberli 
epistola , anno 98 i. 

et multa circa nos Othonum beneficia filio Csesaris adver- 
sari non sinunt. Denique res nostras ad auxilium pro- 
movimus (1). » 

Non modo Henricum insectatur, sed etiam Francorum 
reges. «... Ecce palam destituitur cui ob paterna merita 
fidem devovisti, devotam servare debuisti. Germanum 
Brisaca Rhenani littoris Francorum reges elam nunc 
adeunt. Henricus reipublicse hostis accurrit... Novimus 
alta consilia, Francorum impetum : sed quem finem habeat 
non ignoramus (2). » 

Germanos episcopos, ne imperium dividi patiantur, 
vehementissime hortatur. «... Quo recessit sanclissima 
iides? excideruntne animo beneficia Othonum vobis con* 
lata? magnam intelligentiam vestram revocate, generosi- 
tatem perpendite, ne perpetuo dedecori generi vestro 
esse velitis. Si vires vos destituere acclamatis, meliora 
sentientes perquirite, nos fautores, coadjutores in taUbus 
negotiis fore confidite. In perturbatione et confusione 
omnium rerum, quis alterius levabit onus? Postremo si 
salva dignitate vestri nominis urbem Trevirorum tutari 
non valetis, Remorum utrique nostrum sit satis... (5). » 

Attamen quam ambiguas agat partes haud ipsum fugit 
Adalberonem. Quum, suum ipsius nepotem, comitis Gode- 

{1) D. Bouquet, t. ix, p. 275. Ex persona Adalberonis Moguntino 
archiep. , anno 984. 

(2) Id. ibid, Notegario episcopo Leudiensi epistola Adalberonis , 
anno 984. 

(3) Id. ibid., p. 277. Ecbertoarchiep. Trevirensi, ex p.ers. Adalberonis, 
anno 984. 

fridi filium, invito Lolhario. sacravisset, ea de re se purgare 
conatur, et suo ab officionondiscessissecontendit. «... Et 
quia rex ccelestis dicit : reddite quae sunt Caesaris Csesari, 
qusB sunt Dei Deo, nostris legibus puram fidem, purum 
seryitutis obsequium semper impendemus, in nullo de- 
yiabimus, Domini tamen partes priores faciemus. Sed 
quoniam quae Domini sunt hoc tempore pauci provide- 
runt, si quando legem Domini zelamus, aut perfidia aut 
alio quolibet vitio denotamur : eoque fit ut (ut ea dicam), 
inter malleum et incudem positis , sine jactura animae et 
corporis spes evadendi sit difficilis (1). » 

Adalbero sociusque Gerbertus, dum summa simulatione 
insidias parant, Othonem in regno sub tutela Lotharii 
institui se velle finguut. (c Quantis occupationibus Rei- 
publicae detineatur noster, ut ita dicamus, fiduciarius 
pater Adalbero et tarditas hujus legati indicat et praesens 
ab urbe Remensi absentia. Causa negotium continens 
status regnorum est. Nam duro a Lothariensibus regni 
primatibus obsides accipit, dum filio imperatoris parere 
cogit sub regis Francorum clientela, dumque Ilenricum 
in Gallia regnare prohibet, vestro nomini convenientia 
quae mitteret non habuit... (2). » Atque alias : « Domi- 
nam meam Theophaniam imperatricem nomine meo . 
convenite : reges Francorum filio suo favere dicite, nihil- 
que eos aliud conari, nisi tyrannidem Henrici regem se 



(1) D. Bouquet, t. ix, p. 279, Ecberto archiep. Trevirensi. ex 
pers. Adalberonis , anno 984. 

(2) 7rf.f6irf.,p. 279, Geraldo abbati AurilliacensiGerbertus,anno984. 

facere voleutis sub nomine advocationis, velle des- 
truere (1). » Quae si cum Richeri enarratione, supra 
memorata (^) , conferas et etiam aliis quibusdam Gerberti 
epistolis, mendaci specie velata consilia apparent. El enim 
si regi consentiant, cur ab eodem suspecli habentur? Cur 
tenebris quasi involuti incedunt, nisi in regem conjurati? 
quid de mandatis ad Beatricem, Hugonis sororem, missis 
censebimus, vel de his monachis qui clanculum cum Duce 
colloquia faciunt (5)? Pr^eterea, nonne ab Adalberone 
iste Godefridi filius, quem, cum, inconsulto Lothario, 
Virdunensis episcopus electus esset, diaconum et pres- 
byterum ordinaverat, ad rebellium incitatur? cc Felices 
quibus paterna virtus exemplar sit imitabile. Vester ge- 
nitor hoc petit. Bepentinus casus ne vos deterreat, filio 
CdBsaris fidem quam promisistis inviolatam servate, om- 
nia castra ab hostibus tuemini , denique nec Scarponnam 
nec Haidonis castellum, nec quidlibet eorum quse vobis 
reliquit Francis reliqueritis, illecti aut vana spe suae libe- 
rationis, aut terrore sui cruciatus aut filii Friderici. Hsec 
prsecepta magnanimus pater generosis filiis dedit. Sen- 
tiunt in vobis hostes non se totum cepisse Godefridum, 
auxilia undique comparate, liberatores patrise, vos simi- 
les patri in omnibus repraesentate (4). » Caeterum alia se 

(1) D. Bouquet, t. ix, p. 279. Domiiiae Tmizae Gerbertus, anno 984. 

(2) Richerius, lib. iii, cap. 97-i08. 

(3) D. Bouquet, t. ix, p. 282. Beatrici duci ex persona Adalberonis 
«pist. , anno 984. 

(4) D. Bouquet, t. ix, p. 282. Adalberoni vocato episcopo Virdu- 
nensi et Hermanno fratribus Gerberti epist. , anno 985. -— Talia Mathildi 

senlire, interdum alia scribere Gerbertus fatetur : c< Fidis- 
simum vobis Adalberonem Bemorum archiepiscopum 
nullo modo harum rerum conscium facietis, qui quanta 
prematur tyrannide testantur epistolae ad Archiepiscopos 
vestros directae, in quibus nihil eorum quae voluerint 
scripsit, sed quae tyrannus extorserit oscitanti (1). » 

Adalbero autem et Gerbertus, dum in Lotharium con- 
jurant, Hugoni Capeto secreto foedere esse juncti viden- 
tur. Jam anno 979 Ducis amicitiam aucupabatur Archie- 
piscopus (2); inter quos Airardus quidam, S. Theoderici 
prope Remos abbas, quem intimum praesul habebat, pri- 
mus internunlius fuit (3). Anno 985, Sigefrido, Godefridi 
comitis germano, haec inter alia mandat Gerbertus : 
c< IIoc insuper vestrae fidei committimus, quia, si Hugo- 
nem vobis in amicitiam coUigaveritis , omnes impetus 
Francorum facile devitare valebitis (4). » Eodemque anno 
haec idem innominato : « Obscuram epistolam et sine 

comilissae, Godefridi uxori , scribit Gerbertus : « Pactum cum Francis 
hostibus nuUum facite, Francorum reges aversamini. Castra omnia sic 
tenete, sic defendite, ut nullam in his habeant partem adversarii 
vestri. » Ibid. , p. 283. 

(1) D. Bouquet , t. ix , p. 283. Notegario episcopo Leudensi 
Gerbertus. 

(2) Id, , ibid. , p. 275. Adalberoni arch. Gerbertus : « Amicitia 
Hugonis non segniter expetenda , sed omnino conandum , ne bene 
caepta male abulamur. » 

(3) Id., ibid. « DuxHugo, nacta occasione ex dissensione Episcopi 
parisiensis et abbatis Gualonis , abbatem nostrum Airardum inter cete- 
ros ad se venire orat. » 

(4) Id., ibid., i^. 283, Sigefrido comitis filio Gerbertus, anno 985. 

2 

nomine pau€is absolvimus. Lotharius rex Franciae prsela- 
tus est solo nomine; Hugo vero, non nomine sed actu et 
opere. Ejus amicitiam si in commune expetissetis, filium- 
que ipsius cum filio Osaris colligassetis, jam dudum 
reges Francorum hostes non sentiretis (1).>» 

Nec Lotharium insidise quas isti machinabantur latuere. 
Itaque Archiepiscopo infensus se de sede Adalberonem 
detrusurum esse minabatur atque etiam necaturum. a No- 
veritis, scribit Gerbertus TheophaniaB imperatrici, etiam 
reges Francorum nos non aequis oculis intueri , eo quod 
de vestra fidelitate eis contraria sentiamus, simulque quod 
multa familiaritate fruamur Adalberouis Archiepiscopi 
Remorum, quem simiU de causa insectantes infidissimum 
sibi putant... Res eo processit ut jam non de sua espul- 
sione agatur, quod malum tolerabile esset, sed de vita 
et de sanguine certent. Hoc mihi secum commune est, 
quasi se contra conatus regios incitanti. Moles denique 
oppressionis tanta est vestrique nominis tanta invidia, ut 
suas miserias nullis audeat vobis significare rescriptis (2). » 
Adalbero autem , in tam difficili rerum articulo , se 
innoxium fidemque servatam testari «... quia senior 
meus de revocatione regni nihil dixerit, sed de sola ad- 
vocalione, nec dandi licentiam clerico interdixerat, sed 
insuper benevole consenserat, ut a legatis meis inlellexi, 
si ea facere vellet quae paler suis spoponderat et profi- 
ciscentem absolvi et ut id pro quo obsides dati erant 

(i) D. Bouquet, t. ix, p. 282. 
(2)/d., ibid,, p. 283. 

sincerissime conservaret, fidem exegi, quam et bactenus 
obtulit et adhuc, ut credimus^ offert. Gradum diaconatus 
ac presbyteratus ei contuli, ne a nobis emancipatus in 
accipiendo alteri manciparetur, et ne ecclesia nostra invi- 
diae pateret, subdiacono ex se ad episcopalem apicem 
assumpto; simulque quod hi gradus nec provincias, nec 
yillas quse regnorum sunt conferunt, sed quse potius 
coelestis sunt regni : id est adversari vitiis, coli virtutes. 
In quo mihi crimen perfidiae ac infidelitatis protendeba- 
tur, ostendi, ut arbitror, et me tldem maxime habuisse 
et fldelitalem seniori meo imprimis conservasse(l). » 

Mihi quidem dubium est an bona fide Archiepisco- 
pus egerit, cum in odio perstet Gerberlus, ejus consilio- 
rum omnium intimus particeps. Scholasticus autem de 
pace inter regem atque liugonem composita moeste dolet 
ac regis proposita innominata denuntiat. a Conjuratio in 
filium Caesaris ac in vos et acta est et agitur, non solum 
a principibus inter quos Carolus Dux jam non in occulto 
est, sed etiam a militibus quos spe aut metu allici est 
possibile. Dux Hugo xiv Calendas Julii regem ac reginam 
osculatus est tandem astutia quorumdam, ut in conjura- 
tione tanli viri nomen fore pularetur : quod minime est 
nec fore putamus hac tempestate (2). » Planius etiam 
pellucet adversa mens hac Invectiva in urbem Virdimm' 
sem, «... Unitatem sanctae Domini ecclesiae scidisti, 
sanclissimam societatem humani generis abrupisti. Quid 

(1) D. Bouquet, t. ix, p. 284. Purgatio Adalberonis. 
(-2) Id.,ibid., p, 284. 

eDim aliud egeris cum pastorem tuum voluntate beredi-- 
tarii regis, consensu et favore comprovincialium episco- 
porum electum , ac insuper episcopali benedictione do- 
natum, adhuc pertinax minime recognoscis? Teque ve- 
lut membrum mutilum ac deforme, sine unitate corporis, 
ex oleo in oleastrum inserere tentas? Ideo pastorem non 
recognoscis quia regem tuum regno privare moliris. Non 
est tui juris creare novos reges ac principes, id est sub 
insolita transire juga. Gravissimum est peccatum tuum, 
impia civitas. Non confregit aries muros tnos, non fame 
infecti milites, nullo telorum genere pervasi sunt. Sanc^ 
tuarium Domini corrupisti, sanctuarium Domini perva- 
sisti ac possides. Spelunca latronum facta es... Revertere, 
revertere ad pacem ecclesiarum et ad unitatem regnorum, 
civitas virtutum expultrix, ac vitiorum receptrix (1). » 

Itaque acrior in dies increscit ira regis c in quem 
cumulum ira furorque regis in nos proruperit, testis est 
jmpelus ejus repentinus et inopinatus, vixque sine mulla 
c^Bde partium repulsus... vi cal. aprilis conventus Fran- 
corum indictus est, ibique crimine infidelilatis pulsabimur, 
quod episcopum Virdunensem licentia donaverimus, quod- 
que in presbyterii honorem permoverimus (2). » De isto 
conventu nulla apud Richerium neque alios. Inimicitias 
etiam posuisse rex videtur, ut administrandde dioecesi ope* 
ram Archiepiscopus , timore excusso , impenderet. Is 



(i) D. Bouquet, t. ix, p. 285. 

(2) Id. , ibid. , p. 285. Imperat. Theophaniae et filio Othoni , ex 
persona Adalberonis. 

copis nec omiuit uec desinit, si saltem ex uno verbo (alia 
inferre liceat. « Multa super statu ecclesiarum Domini, 
multa super publicis privatisque negotiis ratiocinaturi , 
cum vestraB diocoeseos confratribus charissimo vos invi« 
tamus affectu , non tantum nostri quantum vestri causa 
honoris ac utilitatis (I). » 

CaDlerum amicitia, si qua fuit, male quidem sarta est. 
Rupto enim, ne unquam revocaretur, veteri fcedere, jam 
postquam a partibus Carlensibus recessit Remensis Ar- 
chiepiscopus, totius fere ecclesiae in Hugonem Capelum 
spes votaque et opes referuntur; ut, obeunte Lothario, 
eodem funere regia Caroli magni soboles extincta esse 
videatur (a. 986). 

« Sepulto Lothario, ail Richerius, Ludovicus filius a 
Duce aliisque principibus in regnum subrogatur. Circum- 
vallatur ergo ambitu universorum. Promittunt benevolen- 
tiam; spondent fidem [t) » Dum vero regis nomine et 
honoribus Ludovicus ornatur, re vera Hugo Capetus rex 
est et regia auctoritate utitur. Itaque stipatores « cum 
Duce ei commorandum asserebant, eo quod adolescens 
lanti principis prudentia simul et virtute informari indi- 
geret; sibi quoque utilissimum fleri, si potentis dispositioni 
ad tempus cederet, cum sine eo nec regnandi potentiam 
habere ex integro posset, et per eum strenue atque 
utiliter omnia administrari valerent. Rex... collato cum 

(1 ) D. Bouquet,t. ix, p.285. Ad comprovincialesex persona Adalberonis. 

(2) Richcrius, lib. iv, cap. 1. 

Duce coDcilio, ei abinde tota mente addiclus favit (1). » 
Tam breve autem eflluxit Ludovici regnum ut fere 
nuUa ab eo gesta sint. Quum vero Adalberonem jam- 
dudum odio prosequeretur, ira diu compressa erupit. 
< Adalbero Remorum metropolitanus episcopus, homo 
omnium quos terra sustinet sceleratissimus, contempto 
patris mei imperio, Othoni Francorum hosti in omnibus 
favit... Qui ut poenas pro tanto commisso solvat, aequum 
et utile videtur quatinus pestilente compresso, metus 
adoriendi talia, quibusque pravis inferatur (2). x> Quibus 
auditis, Adalbero perpaululum anxius est; nempe, cum 
ipsi Hugo faveat, quid periculi timendum? Quin imo vim v} 
repellere parat. Conscribit milites Gerbertus « nec satis 
sciam utrum exercitum ante autumnum in Italiam dedu- 
cam, an in Germania demoremur, ut quamplurimas co- 
pias contra Ludosicum, regem Francorum, nisi quieverit, 
comparemus, qui amicis inquietissimus, pernitiosissimis 
hostibus non multum inquietus, quis sit, quidque de eo 
intelligi oporteat, velox exitus comprobabit (3). » 

Attamen « rex tanto animo prseceps in metropolitanum, 
assumpto Duce, cum exercitu fertur. Ipsam urbem ap- 
petit, atque irrumpere contendit (4). » At brevi, primo 
impetu residente, a proposito regem Hugo dimovendum 
curat. c( Primatum tamen consilio usus, legatos praemi- 

(1) Richerius , lib. iv , cap. 1. 

(2) Id, ibid., cap. 2. 

(3) D. Bouquet , t. ix , p. 29j . Raimundo AuriliaceDsi abbati 
Gerbertus , anno 987. 

(i) Richerius , lib. iv, cap. 3. 

sit, per quos qusereret, an episcopus resisteret regi an 
ex objectis purgari statuto tempore paratus esset. Si 
contra staret, sese mox obsidionem urbi adhibiturum 
dicerent, captamque urbem cum ipso hoste compressu- 
rum. Si vero objectis respondere non dubitarct, obsides 
ab eo sese accepturum ducturumque (1). » Conditionem 
pacis praepropere subit Adalbero. «... Si de praeterilis 
agitur, regum salutem hactenus optavi. Eorum genus 
colui. Principum quoque commoda, pro ratione amavi. 
Si de prsesentibus, regis jussa exequi non moror, obsi- 
des quos vult, trado; rationem contra objecta intendere 
non differo (2). » 

Vocantur igitur proceres , ac Silvanectum devenit 
Archiepiscopus; sed quo tempore se criminibus purga-- 
turus erat, Ludovicus ex improviso inleriit (3). 

Tempus aderat quo jamdiu optatum iinem Capetiani 
erant assecuturi. Tum etiam patuit quanta auctoritate 
Episcopi valerent. Quum enim nullus Ludovici filius 
superesset, in controversiam veniebat, utrum jure here- 
ditario ad patruum Carolum regnum transiret, an, trans- 
verso cognationis ordine posthabito, ad eum qui suffra- 
giis evectus obtineret. Sententias autem de regno rogandas 
esse primus inter episcopos Remensis Adalbcro censuit; 
cui cum plerique assensissent , nihil prorsus a solio 
Ilugonem prohibuit. Sed Richeri enarrationem repetamus. 

Rege mortuo, instat Dux Adalberonis purgationi. Pro- 

(1) Richerius, lib. iv, cap. 3. 
(2)7d., i6id.,cap. 4. 
(3) W.. ibid,, cap. 5, 

ceribus igitur in unum couYOcatis, « Dux sic orsus 
coepit : huc ex locis diversis regio jussu vocali, ad dis- 
cutienduin ea quae summo pontifici Adalberoni objecta 
sunt, multa fide, ut puto, convenistis. Sed divae memo- 
riae rex qui intendebat, quoniam hac vita privatus est, 
controversiae statum nobis disculiendum reliquit. Si ergo 
praeter eum est qui intendere audeat, eoque animo valet, 
ut exsequendae litis partem arripiat, adsit coram, quid 
sentiat edicat, nihil metuens criminato intendat. Si vera 
proferat, ejus verborum approbatores nos sine dubio 
habebit ; quod si calumniator false conflnxit, vocem 
supprimat, ne tanti facinoris argutus poenas solvat. Ter 
acclamatum est , ut delator procederet , ter ab omnibus 
negatum est. » Nemo enim, rege excepto, archiepiscopo 
adversabatur, quippe cui Dux patrocinaretur cujus aucto- 
ritati nullus sane obsistere valuit. < Dux itaque iterum 
locutus est : si lis jam cecidit, quia qui intendat non est, 
metropolitano , ut pote viro nobili et multa sapientia 
inclito, cedendum est. Ab hac ergo suspitione penitus 
discedite , summumque praesulem multo honore excolite. 
Quid enim prodest suspitionem habere, cui in judicio 
non fuere vires quicquam dicere. » Sic criniine solutus. 
in pristinam dignitatem restituitur Adalbero. « Ergo 
summo Pontifici, dux reliquorum primatum consensu, 
«xsequendae ralionis honorem de utililate regni attribuit, 
•eo quod ipse divinarum et humanarum rerum scientia excel- 
]eret, atque facundiae efTicacitate plurimum valeret. (1) » 

(1) Richerius , lib. iv, cap. 6 et 7. 

Etenim archiepiscopi facundia quaeque instruuntur. Ante 
proceres congregatos, quid esset agendum sine dubio 
Adalbero atque Hugo consuluerant. Itaque e suo periculo 
vix elapsus de republica sententiam archiepiscopus dicit. 
Ne inconsulte properari electio videatur , in aliud tempus 
difTerendam censet. c Rege nostro piissimo , inter intel- 
lectibilia translato , magni ducis ceterorumque principum 
benivolentia ab objectis purgatus, rei publicse consulturus 
consedi.... commune consilium quoero, quia omnibus 
prodesse cupio. Cum videam uon omnes principes adesse, 
quorum quoque prudentia et diligentia res regni admi- 
nistrari valeant, ratio querendi regis. ut mihi videtur, 
ad tempus differenda est, ut, statuto lempore, et omnes 
in unum confluant, et unius cujusque ratio elimata et 
in medium prolata suam utilitatem accommodet. » Sed 
ne quis nomen regium usurpet, omnes ad Hugonem, ut- 
pote qui interim regiam auctoritatem teneat, sacramento 
adigit. c Unde et vobis , qui hic consulturi adestis , pla- 
ceat, vos mecum magno duci sacramento alligari et 
coram spondere de principe statuendo vos nihil quesi- 
turos , nihil molituros , donec inr unum redeamus et sic 
de habendo principe agitemus. » Hsec sententia ab omni- 
bus laudatur. Placitum indicunt in kalendas junii (1). 

Interea Carolus, Lotharii regis frater, Remis Adalberonem 
adit, atque ita supplex, secundum Richerium, alloquitur. 
c Omnibus notum est, pater venerande, jure hereditario 
debere fratriet nepoti me succedere.... Cur ergo a finibus 

(1) Richerius, lib. iv, cap. 8. 

ejectus sum, quos a itiajoribus meis possessos nemo 
dubitat, cum frater non sit, neposque obierit , prolemque 
nullam reliquerint?... Abjectus ergo et infelix quo me 
potius yertam, cum etiam omnia generis mei praesidia 
extincta sint? Quos praeter vos omnium honestarum rerum 
egens appellem? Per quos nisi per vos paiernis honoribus 
restiluar ?. . . Tangat vos aliqua humanitatis miseratio. Com- 
patimini tantis injuriis fatigato. » Sed frustra, longum 
foedus oblivioni dederat Remensis Archiepiscopus , et 
<c animo immobili persistens » verbis gravioribus res- 
pondet : a Cum perjuris et sacrilegis , aiiisque nefariis 
hominibus ipse semper deditus fueris , nec ab eis adhuc 
discedere velis, quomodo per tales et cum talibus ad 
principalum venire moliris. ? Tandem sine principum 
consensu se super hoc nihil facturum respondens , ab eo 
dimotus est(l). » Tanta fuit archiepiscopi auctoritas, ut 
Carolus, cujus preces aversatus erat, ne in conventum 
quidem venerit, et « spe regni decidens, animo turbato, 
in Belgicam iter dimovit. » 

Tempore constituto, ubi principes Sylvanecti in curiam 
convenere, Duce annuente, metropolilanus oralionem 
habuit. Regnum rege vacare imprimis asserit : v Divse 
memoriae Ludovico sine liberis orbi subtracto , queren- 
dum multa deliberatione fuit qui ejus vices in regno 
suppleret, ne res publica, absque gubernatore neglecta, 
labefaclaretur. » Contra jus hereditarium repugnat : 



(1) Richerius, lib. iv, cap. 9 et 10. Cf. Epistolam Adalberonis eidem 
Carolo inscriptam apud rer. Gallic. scriptores, t. x, p. 394. 

a Non ignoramus Carolum fautores suos habere, qui 
eum dignum regno ex parentum coUatione contendant. 
Sed si de hoc agitur, nec regnum jure hereditario adqui- 
ritur, nec in regnum proraovendus est nisi quem non 
solum corporis nobilitas, sed et animi sapientia illustrat, 
fides munit, magnanimitas firmat (I). » Inde in Carolum 
vehementius : « Quid dignum Carolo conferri potest, 
qaem fides non regit, torpor enervat, postremo qui 
tanta capitis imminutione hebuit , ut externo regi servire 
non horruerit et uxorem de militari ordine sibi imparem 
duxerit. > Ante omnia reipublicse saluti inserviendum : 
€ Considerate r^m diligenter et Carolum sua magis culpa 
praecipitatum quam aliena videte. Reipublicse beatitudi- 
nem magis quam calamitatem optate : Si eam infelicem 
fleri vuItis,Carolumpromovete; Si fortunatam, egregium 
ducem Hugonem in regnum coronate. » Summis tandem 
laudibus Ducem ornat : « Promovete igitur vobis ducem, 
actu, nobilitate, copiis clarissimum, quem non solum 
rei publicae, sed et privatarum rerum tutorem invenietis. 



(i) Cf. Apud D. Bouquet, t. x, p. 394, Carolo duci Adalderonis epis- 
tolam, quSi significare videtur archiepiscopus tunc in usu fuisse ut reges 
nostri a Franciae proceribus eligerentur. Ibid. , p. 627, D. Bouquet 
asserit : « Penes Francos tunc temporis jus constans fuisse eligendi 
suos reges. » Hanc sententiam plane firmant Abbonis abbatis cano- 
nes. Ibid., p. 628. « Tres electiones generales novimus , quarum una 
est regis vel imperatoris , altera Pontificis , tertia abbatis. Et primam 
quidem facit concordia totius regni ; secundam vero unanimitas civium 
et cleri ; tertiam sanius concilium coenobialis congregationis. Et una- 
quaeque non pro secularis amicitiae gratia vel pretio, sed ad suam 
professionem pro sapientia vel vitae merito. » 

Ipsa ejus benivolentia faveDie, eum pro patre habebitis. 
Quis enim ad eum confugit, et patrocinium non invenit? 
quis suorum auxiliis destitutus, per eum suis non resti- 
tutusfuit? » (I). 

£o magis orator laudatus est, quod jamdudum idem 
congregati principes sentiebant. Itaque Dux 4 omnium 
consensu in regnum promovetur et per metropolitanum 
aliosque episcopos Noviomi coronatus, Gallis , Britannis , 
Dabis. Aquitanis, Gothis, Hispanis, Wasconibus, rex 
kalendis jun. praerogatur (2). » Quo pacto se gratum 
episcopis praebuerit Hugo, exquirere mihi in animo est; 
at prius de Carolo paucis absolvamus. 

Hugone regnante, Carolus in regno vi dolisve recupe- 
rando molitur. Eodem tempore Adalbero Laudunensis 
a suis civibus plus justoinjuriasde lege agraria irrogabat. » 
Unde quidam clara ab eo discedentes, benevolumque ani- 
mum nihilominus simulantes, exploratoribus Carolum sese 
in urbem recepturos promittunt. Nec omittendum est 
Carlovingianos Lauduuum diu coluisse, et cives, si conjici 
liceat, sibi conciliasse, qui dolo intromissum Carolum 
accipiunt. Episcopus vero , cum per declivia iflontis jam 
elapsus et in vineis ab observatoribus repertus esset , ad 
Carolum adductus est, et ab eo in car^eerem jactus. Emmam 
quoque reginam, cujus inslinctu sese repulsum esse a 
fralre arbitrabatur, comprehendit , eique custodes adhi- 
buit (4). 

(1) Richcrius, lib. iv, cap. i\. 
(-2)/d.,t6trf. ,cap. 12. 

(3) Id., ibid. , cap. 15. 

(4) Id., ibid., cap. 16. 

At patlo post Episcopus 4 Ainibus per fenestram de- 
missus, tempore nocturno equo vectus aufugit. Et ut se 
Carolo non favisse monstraret , ad reges sese contuHt ei 
a tanta suspitione purgavit (1). p Inlerea, vere favente, 
(anno 989) Hugo flliusque ejus Robertus, in societatem 
regni admissus , Laudunum exercitu magno circumdant. 
Quibus strenue repugnat Carolus , et , mense Augusto, 
castris ferro et incendio vastalis, dum fugam properant, 
exultat. Mox prout opes augentur, spes etiam crescunt. 

Incipiente anno 990, obiit Archiepiscopus A^albero (2). 
Fidem usque in summam diem Hugoni praestitit : < Per 
legatos regi , tunc Parisii commoranti , indicavit sese in 
gravem valitudinem decidisse; unde et ei maturandum, 
ne Karolus qui cetera Remos etiam pervaderet. > Rex 
vero, Adalberone jam mortuo, Remos intravit (3). « In 



(i) Richerius, lib. iv, cap. 20, Cf. Epistolam ad Episcopos ex persona 
Adalberonis Laudunensis , apud D. Bouquet, t. ix, p. 288. 

(2) Graviter dolet Gerbertus de Adalberonis morte. Apud D. Bouquet, 
t, x. «... Repente sic eo privatus sum, ut me superesse expavescerem. 
Quippe cum esset nobis cor unum et anima una, nec hostes ejus 
putarent translatum , cum me superesse viderent.... p: 406. » — « Id 
momentum ac ea vis erat Domini mei et patris mei Adalberonis in 
causis pendentibus ex oeterno, ut eo in rerum principia resoluto, in pri- 
mordiale chaos putaretur mundus relabi... p. 400. » — Se ab Adalberone, 
designatum fuisse qui in sedem succederet , scribit Gerbertus : « Taceo 
de me , cui mille mortes intendebantur ; et quod pater Adalbero me 
successorem sibi designaverat , cum totius cleri et omnium episcopo- 
rum, ac quorumdam railitum favore; et quod omnium rerum qu» 
displicerent , me auctorem fuisse contenderent. «... Ibid. 

(3) Sedem Remensem esse maximi momenti auctores cooevi teslantur . Ad 

exsequiis etiam pontificis plarima commiseratione condo- 
luit. Nec vero sine lacrymis aliquot de eo qnerimonias 
habuit; corpus quoque multo honore sepulturae dedit. » 
Deinde civibus sacramento obligatis <k eisque libertate 
eligendi Domini quem vellent concessa » rex recessit. (1). 
Interea per quosdam aulicos a rege sedem Remensem 
Arnulfus, Lotharii filius nothus expetit; < Karolum quo- 
que patruum sese deserturum mandat, fidem spondet; 
contra hostes etiam regis plurima nisurum ; urbem Lau* 
dunum ab hostibus pervasam, in brevi redditurum (2). » 
Quid de flagitatione et promissis statueret aliquandiu in- 
certus est Hugo, eo quod, cum suspectum Arnulfum 
haberetf tum plurimum utilitatis percepturus esse arbi* 
trabatur si a Lotharii filio pro rege agnosceretur, et unus 
ex Carlensibus sacramento adstringeretur. Remos deni- 
que iterum petit, et, civibus vocatis, pro Arnulfo sufi^ragia 
rogat : a Cujus promissiones et fidem , ad vestrum con- 
tuli examinanda juditium, ut aut vestro approbetur exa- 
mine, aut improbetur. Tlle petitionibus instat. Potestatis 
vestrse sit, utrum quod petit accipiat; nec vero in quo- 
quam ei a me fautum est; nihil etiam deliberatum. Quid- 

Grcgorium V Abbonis epistola , apud D. Bouquet, t. x, p. 436 : 
ff Nobilissimajn omnium gailicanarum ecclesiarum ; » ibid. , p. 424 , 
Adelaidae reginae et episcopis epistola Gerberti : « Regni Francorum 
caput; » ibid., p. 518, In roncilio sancti Basoii, Gualterius Augusti- 
dunensis ecclesiae episcopus : « Templum Dei per orbem terrarum 
famosissimum. d 

(1) Richerius, lib. iv, cap, 24. 

(2) Id., ibid., cap. 25. 

quid id foret, utile duxi ad veslram deferri debere cen- 
suram, ut si honestum iiat, vobis utilitatem et mihi 
gloriam comparet. Si autem pernitiosum , ego quidem 
nullius perfidiae, nullius doli, nullius fallatiae penitus ar- 
guar. Yos vero aut suffecti doli falsam opinionem cum 
doloso subibiiis, aut si non, in desertorem manus assi- 
due exseretis (l)« » Respondent cives : 4... Quia ejus 
utpote adolescentis mores affectusque incertos habemus , 
nostras solummodo rationes non sufficere ad haec arbi- 
tramur. Adsint ergo qui vobis id suadent. Conferamus 
utrimque raliones (2). » Quibus peractis, Arnulfus tan- 
dem sufTragiis ad Episcopatum provectus est, postquam 
nihilominus iidem suam regi sacramento obstrinxit, et 
<( cirographum bipertitum jussus notavit. » Subjicit 
Richerius « quod cum regi penitus sufflceret, episcopis 
tamen, ut fertur, non satis id visum est, nisi illud etiam 
adderetur, ut in missarum celebratione eukaristiam a 
sacerdote sumeret, eamque perditionis causam sibi im- 
precando coram optaret, si fidem violando umquam de- 
sertor fieret. Quod et factum fuit (5). » 

(i) Richerius, lib. iv, p. 26. 

(2) Richerius, lib. iv, cap, 27. — Gerbertus, quasi sui immemor, 
Arnulfi virtutem summis laudibus exomat. D. Rouquet. t x, p. 401, 
ex persona Remcnsis ecclesiae : « .... eligimus nobis in praesulem 
virum pietate praestantem, tide insignem, constantia mirabilem, in 
consiliis providum, rebus gerendis aptum. In quo hae virlutes, quae sic 
clare relucent indicio sunt ceteras abesse non posse.... Eligimus ergb 
hunc Arnulfum binc ortum , hic educatum , simoniacae haeresis exper- 
tem, a factione tyrannica remotum, sua cuique debita jura reddentem, 
sanctuarium Dei non dissipantem. » 

(3) W., ibid., cap. 30. 

Attamen vix Hugo Parisiis redux erat, cum dolos, 
proditionemque machinatur Archiepiscopus, a qui illud 
infortunii genus arbitrabatur , quod ipse superstes de 
patrio genere nullum prseter Karolum habebat. Miserri- 
mum quoque sibi videri, si is honore frustraretur, in 
quo solo spes restituendi genus paternum sita foret. 
Patruo itaque miserescebat; illum cogitabat, illum cole- 
bat, illum pro parentibus carissimum habebat. Apud 
quem collato consilio, quserebat quonam modo in culmen 
honoris ilium provehere posset, sic tamen ut ipse regis 
desertor non appareret (1). » Qua autem fraude usus 
civitatem seque ipsum, quasi vi expugnatum, Carolo tradi- 
derit , quo monitorio etiam in iram simulato invadenr 
tium nefariam audaciam mulctaverit, satis, ut prsetermit-p 
tere liceat, cuique notum. Ita Carolus c< felici successu 
insignis, Remorum metropolim cum Lauduno, ac Sue~ 
sionis, earumque oppidis optinuit (:2). » 

Jam igitur, forluna indulgente, Carolus aequis viribus 
dimicaturus imminet. AUerum Carolum alter Fulco in re- 
gnum restituendum prospere moliri videtur.Tunc occurrit, 
qui anxii Hngonis curas abstergeat, Adalbero Laudunen- 
sis. Jamdiu « omni ingenio opportunitatem quaerebat 



(i) Richerius, lib. iv ,cap. 32. 

(2) Richerius, lib. iv, cap. 36. — Gerberlus apud Arnulfum ex 
epistolis erat, ejusque consiliis favebat. Inde ea quae Adalbcroni Lau- 
dunensi scribebat. D. Rouquet, t. x, p. 402 : «... Divi Augusti Lotha- 
rii germanus frater heres regni regno expulsus est. Ejus aemuli , ut 
opinio multorum est, inter reges creati sunt. Quo jure iegitimus heres 
exheredatus est , quo iure regno privatus est ? » 

qua versa vice et [.auduDum caperet et Carolum compre- 
henderet. » Brevi machinatio paratur. Fn gratiam cum 
Arnulfo metropolitano redire simulat, per quem amicitiam 
Caroli recuperat. Tunc a in loco conslituto Carolo et 
Arnulfo accitus occurrit. A quibus benigniter exceptus , 
non mediocrem letitiam repperit. Jus amicitiae inter sese 
exinde amplius colendum , diversis rationibus extulere... 
Necnon et illud libatum est, in brevi fieri posse, et suae 
partis provectionem et hostium prsecipitationem. p Quin 
imo paulo post, cum partes suas in insidiis machinandis 
rex ipseageret, Arnulfus, subspeciepurgationem audiendi, 
arcessitur. Cui Hugo : c< Sibi sufBcere ut a praeteritis 
quiesceret , et exinde sibi fidem inviolabililer servaret. . . . 
Sed quia id factum erat, quod labefactari nonpoterat, 
multa ratione ei esse videndum, ut amissae urbisdampnum 
aliquo modo suppleret. Si urbem habere ut ante non 
posset, saltem Carolum ad se transire faceret, ut se con- 
sentiente, quod pervaserat teneret. Ilaec et ampliora 
Arnulfus sese facturum pollicetur, tantum ut regis gratia 
sibi reddatur, et ipse apud eum ut metropolitanus hono- 
retur. Rex gratiam indulsit, et ut plurimum coram se hono- 
rem haberet concessit. Unde et factum est, ut in prandio 
die eadem regi dexter, Adalbero reginae levus reside- 
ret (1). p 

Exiude praeceps in exitium infelix Carolus maturat. 
Adalbero Laudunum petit, et expostulata quaeque spondet. 
« Adsunt sancta, ait Carolus, superponite dextram, 

(f ) Riclierius , lib. iv, cap, 41 , 42 , 43 , 44 et 45. 

fidem contra omnes spondele. Exceplio nulla erit, sivul- 
tis mihi comes fieri, > Ille sui voti avidus « Quidquid ex- 
petitur spondet. » Et se ab omni suspicione vacuum 
facit. « De urbe munienda, ipse querit et deliberat. Om- 
nium causam soiscitatur. Pro omnibus consultat. Quare 
ignotus cunctos latuit.... Tanta cautela calliditatis usus, 
ut omnino dolum simulationis colore obvelaret (1). p Ubi 
tandem Caroli fautorum et ipsius habitus et mores pervidit, 
adeventum proditionem ducit, qua nuUa in nicdia aetategra- 
vior (2). Nocte quadam, dum novissimo sacramento se- 
curi Carolus et Arnulfus tranquillo sommo indulgent , 
sopilos catenis vincit Adalbero , et regi vocato cale- 
natos tradit. 

(1) Richerius, lib. iv, cap. 46. 

(2) /(/. , ibid., cap. 47, 48 et 49. « Cuin nocte quadam inter ce- 
nandum Hilaris resideret, Garolus craterem aureum, ia quo panem 
infregerat vinoque temperaverat tenens , post multum cogitatum ei 
obtulit : « quoniam , inquiens, ex patrum decretis palmas et frondes 
hodie sanctificastis , atque plebem sacris benedictionibus consecrastis , 
nobisque eukaristiam porrexistis , aliquorum susurronum calumnias 
qui vobis fidendum negant vilipendens , cum instet dies passionis 
Domini et Salvatoris Nostri Jesu-Christi, hoc vasculum vestrae dignitali 
aptum, cum vino et pane infracto vobis porrigo. Hoc poculum in signo 
liabendae et servandae tidei ebibile. Si vero fidem servarc animo non 
stat, poculo parcite , ne horrendam Judae proditoris speciem referatis. » 
Quorespondente: « Crateremrecipiam,etpotumlibereebibam! » Karolus 
mox prosecutus addendum dixit : « et fiderafaciam. » Ille ebibem prose- 
cutus est: «et fidem faciam; alioquin cum Juda inteream ! » Et multa 
his similia anathematis verba cenantibus dedit. Nox futuri luctus et 
proditionis conscia instabat. Etenim dormientibus Karolo et Arnulfo , 
gladios et arma a capitibus eorum amovit. Deinde quosdam proditionis 

Ita quem in rcgnum disertus archiepiscopus provexerat, 
eumdem proditor episcopus firmavit. 



participes vocat. Karolus et Arnulfus matutino somno oppressi , 
quiescebant. Goram quibus cum hostes facto agioine adessent, et illi 
expergefacti adversarios advertissent, a lectis prosilientes et arma capes- 
sere nitentes, nec reperientes, querunt quidnam matutinus eorum 
afferat eventus. Adalbero vero : « quoniara , inquit , arcem hanc mihi 
nuper surripuistis et ab ea exulem abire coegistis , et vos hinc dissi- 
mili tamen fortuna pellemini. Ego enim proprii juris remansi; vos 
alieno subibilis. » Ad hec Karolus : « An, inquit, episcope, hesternde 
cenae memor sis nimium miror. Non ergo ipsa Divinitatis reverentia 
inhibebit? Nihilne jus sacramenli ? Nihil hesternse cense imprecatio ? » 
At frustra deprecatur vel minas intendit; comprehensi Karolus et 
Arnulfus in turri iflcluduntur. Sine mora legatos ad regem mittit 
Adalbero , qui omnia prospere patrata nuntient. Ubi advenit Hugo , se 
illius fidei tradunt cives , et cum captis ipimicis Silvanectum redit. 

CapetiaDis praestantibus , feudaiorium regimen etiam 
prsestitisse haud inficias eo. Hugo vero nihil de regio 
jure remitti , et non modo non ordinem novum institui , 
imo se in locum Caroli magni sobolis subrogari , ubique 
et variis modis significat. a Stipatus regnorum principi- 
bus, ait Richerius, more regio decreta fecit, legesque 
condidit, felici successu omnia ordinans, atque distri- 
buens (1). » Tum eiiam Caroli capitulis, ut quodam modo 
temporum series continuaretur, diplomata sua corrobo- 
rare (2) ; proceres ultra Ligerim rebellantes sub jus 
ditionemque redigere (5); quin imo, Caroli instar, impera- 
torum Constantinopolitanorum socieiatem per connubium 
ambire (4). 

Is autem, ut proceres divisum imperium usque affec- 
tantes superemineret, episeoporum auxilio nitebatur, qui 
regnum unius esse semper voluerunt. « Et ut beatitudini 

(i) Richerius , lib. iv, cap. 12. 

(2) Hugonis diploraata ap. Rer. Gallic. script. t. x , p. 548. 

(3) Ibid,, p. 145. Ex clironico Adhemari Cabanensis. 

(4) Ibid. , p. 410. Gerberti epistola. 

suse respoDderet, multo successu rerum secundarum le- 
vatus, ad multam pietatem intendit (I). » Jurat se res' 
ecclesise tuiturum esse et etiam aucturum : «c Hugo Deo 
propiliante mox futurus rex Francorum, in die ordina- 
tionis meae promitto, coram Deo et sanctis ejus, quod uni- 
cuique de vobis mihi commissis canonicum privilegium 
et debitam legem atque justitiam conservabo. et defensio- 
nem, quantum potuero, adjuvante Domino, exhibebo, 
sicut rex in regno suo unicuique episcopo et ecclesise 
sibi commissae per rectum exhibere debet, populoque 
nobis credito me dispensationem legum in suo jure con* 
sistentem nostra auctoritate concessurum (2). » Quum 
episcopi quidam regis electi auctoritati repugnarent, ne 
forte infirmaretur novum foedus, eorum petulantiam tum 
promissis tum minis refrenavit (5). 

Fn carcerem conjiciebatur Arnulfus dignitate necnon 
et nomine et genere princeps inter episcopos. Quem 
cum a sede deturbare Hugo statuisset, episcopi adeo jam 
stricte Capetianorum causae devincti erant, ut Carlen- 

(t) Richerius, lib. iv, cap. 12. 

(2) Rer. Gallic. scrip. , t. x, p. 658. 

(3) Jbidem, page 392. Epistola archiepiscopo Seguino ex persona 
regis Hugonis. « .... Honeste ac benigno affectu vos monemus , uti 
ante kalendas novembris , eam fidem , quam caeteri nobis firmave- 
runt, confirmetis ob pacem et roncordiam sanctae Domini ecclesiae, 
totiusque populi christiani : ne si forte, quod non optamus, persuasione 
quoruradam pravorqm diligenter vobis exsequenda minus audiatis, 
sententiam Domini papae et comprovincialium episcoporum duriorem 
proferatis , nostraque omnibus nota mansuetudo justissimum correc- 
tionis assumat zelum regali potentia. » 

sem principemf imo unum e suis vexare non dubitarent. 

Id imprimis curat Hugo, ut a Papa Arnulfus in jus 
vocetur, et ab eo sententiam rogat. € Novis atque inu- 
sitatis rebus permoti, summo studio summaque cura, 
vestra consilia expetenda decernimus : quippe cum scia- 
mus vos omne tempus in humanis ac divinis studiis 
exegisse. Considerate ergo quae facta sunt et facienda 
prsescribite : ut et sacris legibus suus honor reddatur et 
regalis potestas non annulletur... Ergo qui vices aposto- 
lorum tenetis, staluite quid de altero Juda iieri debeat, 
ne nomen Dei per nos blasphemetur et ne forte justo 
dolore permoti ac vestra taciturnitate , urbis excidium 
totiusque prpvincise moliamur incendium. Nec Judici Deo 
excusationem praetendetis, si nobis quaerentibus atque 
ignorantibus, formam judicii dare nolueritis (I). » 

Remorum quoque dioeceseos suflraganei ut Arnulfus 
a sede removeatur postulant. «\. Non sumus nescii, 
beatissime Pater, jamdudum oportuisse nos expetere 
consulta sanctae romanae ecclesiae pro ruina atque occasu 
sacerdotalis ordinis : sed multitudine tyrannorum pressi, 
longitudine terrarum remoti, desideria nostra hactenus 
implere nequivimus. Nunc itaque vestro examini non sine 
magno dolore perferimus novum atque inusitatum criroen 
Arnulfi Bemorum Archiepiscopi, qui, famosus apostata 
factus, locum Judae traditoris olim in ecclesia tenet... (2). » 
Quum nullum responsum a papa veniret, rexetepiscopi, 

(l) Sacrosancta concilia. Labbe , t. ix, col. 737. 
(^)Id., ibid., col. 738. 

invito Papa. in judiciam Arnulfum vocare staluunt. Num 
a Romana Gallicam ecclesiam sejungere et eam suijuris 
facere rex voluerit, asseverare non ausim, etsi, verbisepis* 
coporum perpensis, id non temere conjici liceat. Ad hoc 
Roma, summa ignorantia, vitiis, servitutc, quasi obrnta 
videbatur; in Gallia vero praecipui episcopi litteris et doc- 
trina florebant. 

Igitur concilium indicit Hugo : « Edicto regio decre- 
(um est, ut episcopi Gallise omnes qui valent et maxime 
qui cumprovinciales sunt, in unum conveniant; qui autem 
adesse non possent , suam absentiam per legatos idoneos 
a suspitione purgarent (I). » Pauci tamen episcopi ad- 
fuerunt; incertum an Romae metu, an regis invidia, an 
ne episcopum episcopi regum gratia damnarent (2). 

Acta remensis vel sancti Rasoli concilii a Ger- 
berto digesta Richerius in breve coegit. Quae autem 
acerbe repudiant Labbeus (3) , Baronius (4). Renedic- 

(1) Richerius, lib. iv, cap. 51. 

(!2) Goncilium Remense, D. Bouquet, t. x, p. 5U. « Actum est 
autem magna induslria principum , ut , quia omnes Galliarum episcopi 
eo convenire non poterant, propter quasdam regni necessitudines , in 
maxime convenirent qui cumprovinciales esscnt , deinde ex vicinis 
provinciis fama et dignitate honcstiores. » 

(3) Goncilia, t. ix, col. 737. Sic Binius : * Acla concilii germana, 
pura , simplicia et sincera , sicut ab exceptoribus notariis , vel aliis 
scripta fuere, nonexstant. Gerbertus, Arnulfi adversarius, in hoc concir- 
liabulo ad Rem. archiepiscopatum evectus, et a Romano Pontifice dcin- 
ceps amotus , eadem acta edidit , sed paraphrastice et rhetorico magis 
quam historico more.... non tam synodus quam pscudosynodus appel- 
landa erat. » 

(i) Annales ccclesiastici , t. xvr, p. 304. 

tini vero, si non verba, sententiam saltem admittunt (I). 

Praeerat Seguinus Senonensis Archiepiscopus « quem 
et setas et vit^ meritum ac scientia commendabat (2). » 
Reo Archiepiscopo aperte favebat; sed ejus parum vale- 
bat auctoritas. Praestabat enim Arnulfus Aurelianensis 
qui « ordinis custos ac omnium gerendorum interpres 
declaratus est eo quod inter omnes Galliarum episcopos 
sapientia et eloquentia clarior haberetur. » 

Cum vero concilii acta repetere haud utile duxerim, 
ad hoc solummodo velim attendas , cunctos episcopos et 
etiam Arnulfi cognatum Bovonem Lingonensem, Archie- 
piscopum, tanquam erga Regem summa vi studium de- 
clararent, insectatos esse. Solus, ut videtur, Seguinus 
Arnulfum esse episcopum meminit, et ratus totius eccle- 
siaB dignitatem saluteinque iu discrimen venire, siproprio 
motu unum e suis regi injuriam vindicanti traderent, 
« non id sese permissurum respondit, ut is qui majesta- 
tis reus accusatur sub discutiendi censura ponatur, nisi 
ante ex jurejurando promissionem indulgentiae, ab regi- 
bus et episcopis accipiat. » Rogat ipse Aurelianensis Ar- 
nulfus ut defensores si qui sint pro parte rei agentes 
audiantur. Tum surgunt ab episcopis dissidentes monachi 
qui romanse sedis fautores recte de Arnulfo judicandum 
esse, nisi comprobante Papa, negant. Haec erat falsarum 



(1)T. X, p. 513. « Vix ac ne vix quidem dubitat Rivelus, quin 
sinceram concilii sancti Basoli narrationem acceperimus. Gerbertus 
praeter stylum nihil huc de suo attulit nec afferre poluit.... » 

(2) Ibid. , p. 514. Cf. Richerium, lib. iv. cap. 52. 

decretalium doctriDa, Duper Id GalliaiD allata, qua promo- 
tor coDcilii quasi impeditus se expedire frustra cooatur. 
Idcirco plura io moDachos retorsit ArDulfus, quae in 
uDum a Gerberto cougesta sunt (1). Haec est illustris di- 
sertaque gallicanarum doctrinarum professio. Quosdam 
afferam locos. 

Quam romana ecclesia repelit reverentiam, intra certos 
fines orator coercet* « Nos vero, reverendissimi patres, 
romanam ecclesiam propter B. Petri memoriam honoran- 
dam decernimus, nec decretis romanorum Pontificum 
obviare contendimus; salva tamen auctoritate Nicaeni 
concilii , quod eadem romana ecclesia semper venerata 
est... Quid ergo? num privilegio romani Pontificis dero- 
gabimus? minime. Sed si romanus episcopus is est quem 
scientia et vitae meritum comniendet; nec silentium, nec 
nova constitutio metuenda sunt. Quod si vel ignorantia, 
vel metu, vel cupiditaie aballenatur, vel conditio invidiam 
facit, quod fere sub hsec tempora vidimus, Romae tyran- 
nide praevalente; tunc multo minus idem silentium el nova 
constitutio formidanda sunt. Non enim is qui quolibft 
modo contra leges est, legibus praejudicare potest (2). » 

In medium vocat flagitia quibus apostolica sedes foeda- 
tur. « Sed o lugenda Roma, quae nostris majoribus clara 
patrum lumina praebuisli, nostris temporibus monstrosas 
tenebras , futuro saeculo famosas effudisti ! Olim accepi- 



(i) Arnulii liberiorem orationem in historiam inserere non ausus est 
monachus Richerus. 
(2) Rer. Gallic. script. , t. x. p. 523. 

3* 

mus claros LeoDes, magnos Gregorios. Quid dicam de 
Gelasio et InnoceDtio qui omnem mundanam philosophiam 
sua sapientia et eloquentia superaut ?.... Quid sub haec 
tempora non vidimus ? Vidimus Johannem cognomento 
Octavianum in volutabro libidinum versatum.... Succedit 
Remae in pontificatu horrendum monstrum Bonifacius, 
cunctos mortales nequitia superans, etiam prioris pontifi- 
cis sanguine cruentus.... » Inde quatenus ecclesiae libe- 
rae esse debeant exponere suscipit. « Num talibus mons- 
tris, hominum ignominia plenis, scienlia divinarum et 
humanarum rerum vacuis, innumeros sacerdotes Dei per 
orbem lerrarum, scientia et vitae merito conspicuos, sub- 
jici decretum est ?... Quid hunc , reverendi patres, in 
sublimi solio residentem, veste purpurea et aurea radian- 
tem; quid hunc, inquam, esse censetis? Nimirum si 
charitate destituitur, solaque scientia inflatur et extollitur, 
Antichristus est; in templo Dei sedens et se ostendens 
tanquam sil Deus. Si autem nec charitate Tundatur, nec 
scientia erigilur, in templo Dei tanquam statua. tanquam 
idolum est ; a quo responsa petere , marmora jconsulere 
est... » Romae ignorantiam acerbe increpat. « Sed cum 
hoc tempore Romae nullus pene sit, ut fama est, qui 
litteras didicerit, sine quibus, ut scriptum est, vix ostia- 
rius eOicitur, qua fronle aliquis eorum docere audebit, 
quod minime didicit?... » Deinde postquam Arnulfi sin- 
gula quaeque crimina confirmavit , et defensorum verba 
curiose perpendit, iterum in Romanam sedem invehitur, 
alque ita orationem absolvit. Jam pene omnes dicit a 
supremo pontifice discedere «... Sed o infelicia tempora ! 

quibus palrocinio tantae frustrantur ecclesiae. Ad quam 
deinceps urbium confugiemus, cum omnium gentium do- 
minam humanis ac divinis destitutam subsidiis videamus? 
Ut enim planius dicamus palamque fateamur, post impe- 
rii occasum haec urbs Alexandrinam ecclesiam perdidit, 
Antiochenam amisit ; et ut de Africa taceamus atque Asia, 
ipsa jam Europa discedit. Nam Gonstantinopolitana eccle- 
sia se subduxit : interioria Hispaniae ejus judicia nesciunt. 
Fit ergo discessio, secundum apostolum, non solummodo 
gentium, sed etiam ecclesiarum : quoniam cujus ministri 
Gallias occupaverunt, nosque totis viribus premunt, An- 
tichristus instare videtur.... ipsainsuper Roma, jam pene 
sola, a se ipsa discedit, dum neque sibi, neque aliis 
consulit elc. (1). > 

Orationibus Arnulfi et episcoporum sententiis ei faven- 
tium vicli cedunt defensores. Tunc ab omnibus derelictus 
Lotharii infelix filius cum seipsum purgare frustra tenta- 
visset, c< argumentorum rationibus succubuit, et sese 
reum ac sajcerdotio indignum coram confessus est (2). » 
Quin imo, epissopis suadentibus c< regum pedibus pros- 
tratus, crimen confessus est; et sacerdotio se indignum 
asserens, pro vita et membris suiTusus lacrimis postula- 
bat. Unde et universam synodum in lacrimas coegit. 
Reges multa pielate flexi, vitam et membrorum integri- 
tatem indulgent. » Dein insignia exuit, et Iibellum abdica- 
tionis coram regibus in concilio legit atque subscripsit (5). 

(1) Rer. Gallic. scrip., t. x, p. 526. 
(3) Richerus, lib. iv, cap. 69. 
(3)/d.,t6erf.,cap. 70, 71 et 72. 

Sic vero corruit ultimum , quo sustentaretur Garolina 
domus, fulcimentum. Nunc supersunt e regia prole prin- 
ceps in vincula conjectus et episcopus quem ignominia 
sodales notavere. Solus episcopatu abrogati tutelam sus- 
cepit Seguinus; <c ea de causa regem acriter redarguit^ 
unde ejus odium in se concitaYit(i). » 

Arnulfo autem dejecto, quem in locum ejus substi- 
tueret elegit Hugo. Nec petitores deficiebant. Rex vero, 
longa rerum experientia doctus, viros genere et opibus 
valentes neglexit, atque cum archiepiscopum quaereret qui 
eo magis devotam fidem servaret quo humiliori loco oriun- 
dus esset, Gerbertum monachum respexit (2). Is autem 
Adalberone olim famiiiarissime usus, vi mentis, scientia , 
dicendi arte, dignus erat qui primam Galliarum sedem 
teneret. Praeterea in rebus publicis gerendis ingenium 
acutum, summamque solertiam exercuerat. Gerbertum 
quidem aliquando inhoneste se gessisse perhibent. Dicitur 
partes alias, prout commoda poscerent, alio tempore 
adjuvisse , et etiam duobus adversariis una inserviisse , 
adeo ut stylq versatili contumelias contumeliis retorqueret 
ab ipso prius scriptas (3). Si vero forte requiras an Ger- 
berto auctore Arnulfus a sede deturbatus sit, hoc crimine 
sese vehementer purgat in epistolis et orationibus (4). 

(1) Gallia Chrisliana, t. ix, col. 60. 

(2) Rer. Gallic. script., t. x, p. 416. Epistola Gerberli ad Wilderodum 
«.... Fateor me nescire cur egenus et exsul,nec genere, nec divitiis ad- 
jutus, multislocupletibus etnobilitate parentum conspicuis prselatus sit.» 

(3) Ibid, , t. IX, p. 280. 

(4) Ibid,, t. x, p. 414. Epist. GGrbcrti ad Wilderodum. 



Digitized by 



Googh 



45 

Nihilominus male apud omnes audiebat, ita ut, cum 
Remeusium civium odium, fastidiaque pateretur, tempus 
desideraret quo humilis mouachus iu coenobio obscuram 
vitam degeret (1). Attameu ubi eo adductus est ut digoi- 
tate, instantibus adversariis, spoliaretur, tum firmo animo 
atque summa vi aggredientibus obstitit. 

Johannes autem Papa Hugoni Capeto regnum usurpanti 
minime se infensum praebuit. Sed Galliarum episcopos 
aegre tulit in decrelalia rebellantes. Itaque statim ab eo 
missus in Galliam legatus qui Arnulfum in sedis posses* 
sionem restitueret, atque episcopis, concilii sancti Basoli 
participibus, sacris interdiceret. Inde Gerbertus pugnae 
se accingere, sententias actaque concilii tueri, episcopo- 
rnm animos erigere, pontifici romano obsistere. His 
verbis labantem Seguinum et quid faciat incertum inci- 
tat c<.... Rotnae dicitur esse qui ea, quse damnatis, justi- 
ficet, et quae justa putatis damnet : et nos dicimus quod 
Dei tantum est et non hominis, ea quae videntur justa 
damnare, et quae mala putantur, justificare.... Quomodo 
ergo nostri aemuli dicunt, quod in Arnulfi dejectione, 
Romani episcopi judicium expectandum fuit? Poteruntne 
docere Romani episcopi judicium Dei judicio majus 
esse! Sed primus Romanorum episcopus, immo ipsorum 
apostolorum princeps clamat : Oportel obedire Deo magis 
quam hominibiis. Clamat et ipse orbis terrarum magister 
Paulus : Si quis vobis amunciaverit prceter quod acce- 



(\) Rer. Gallic. script. , t. x, p. 418. Abbati sancli Geraldi et fratri- 
bus Gerbertus. 

pistis, .etiam angelus de ccelo, anathema sit... Quod si 
propterea sua commuDioDe nos iudigDos ducit, quia cod- 
tra evaDgelium seutieDdi nuUus Dostrum couseDtit, dod 
ideo a comniuDioDe Christi dos separare poterit... Quod 
si hic qui vitam ademit corporalem vel sibi, vel alteri, 
homicida est : hic qui sibi, vel alteri, vitam adimit sempi- 
teruam, quo DomiDC appellaDdus est?... Sit lexcommuuis 
ecclesiae catholicae EvaDgelium, apostoli, prophet^, cauo- 
Des Spiritu Dei coDStituti, et totius muudi revereutia 
coDsecrati, decreta sedis apostolicae ab his dod discor- 
daDtia : et qui per coDtemptum ab his deviaverit, per 
haec judicetur, per haec abjiciatur. Petro haec servauti, et 
pro viribus exequeuti, sit pax coDtiDua et coutiDuo sem- 
piterua... Iterum valete et a sacrosauctis et mysticis sus- 
peDdere vos Dolite. Qui- euim accusatus aute judicem 
tacet, coufitetur : et qui judice judicaute poeuae se addicit, 
coDfiletur... Repellauda igitur falsa accusatio et coutem- 
DCDda illegalis judicatio; ue, dum volumus videri iuDO- 
ccDtes coram ecclesia, efiiciamur uoccDtes (1). » Gerbertus 
vero, utpote qui praecipue arguerelur, judicibus occurrit. 
c< INuDc ad votum meorum hostium, quia ex toto orbe 
fieri DOD potest, saltem ex toto Dostrorum priDcipum 
regimiDC , ut uuiversale cogatur coDcilium , modis quibus 
valeo, elaboro. Eo coDveDicDdi et disceptaDdi dod solum 
curiosis, sed etiam hostibus libera datur facultas. TaDtum 
quippe a Dobis abest maleficium, tautumque iu iDDoccDtia 
coDfidimus, ut regulare judicium dod solum dod devite- 

(1) Rer, Gallic. script. , t. x, p. 413. Seguino Gerbertus. 

mus, sed etiam quasi toto orbe fugiens prosequamur... 
Novit Dominus qui sunt ejus, novit qui sui permoveantur 
zelo. Sed si Deus pro nobis, qui contra nos?... (1). » 

Universali concilio nondum indicto, synodus apud Che- 
lam habetur, ubi arctissimum foedus ineunt episcopi. « Hu- 
jus temporis diebus , ait Richerus , cum a papa romano 
abdicatio Arnulfi et promotio Gerberti plurimis epistolarum 
scriptis calumniarentur, episcopi quoque rei hujusmodi 
auctores, simulque et alii cooperatores, diversis reprehen- 
sionibus redarguerentur, placuit episcopis Gallise in unum 
convenire, et super hac reprehensione consulere. Quibus 
Chelae collectis, sinodus habita est. Cui rex Rotbertus 
prasedit, considentibus metropolitanis, Gerberto Remensi, 
cui tota sinodalium causarum ratio discutienda commissa 
fuit, Siguino quoque Senonensi, Erchembaido Turonico, 
Daiberto Bituricensi, aliisque horum comprovintialibus 
nonnullis. In qua.... inter nonnulla utilia , constitui et ro- 
borari placuit, ut ab ea die, idem sentirent, idero vellent, 
idem cooperarentur, secundum id quod scriptum est : 
erat eis cor unum et anima una. Decerni et illud voluere, 
ut si in qualibet aecclesia, qusecumque tirannis emergeret, 
quae telo anathematis ferienda videretur, id imprimis ab 
omnibus consulendum , et sic communi decreto agitan- 
dum: et qui anathemate relaxandi forent, decreto com- 
muni similiter relaxandos. Placuit quoquesanciri, si quid a 
papa romano contra patrum decreta suggereretur, cassum 

• 

(1) Rer. Gallic. scrip. , t. x, p. 4i7. Leodicensi episcopo Nocherio 
Gerberlus. 

et irrilum fleri, juxta quod apostolus ait : hereticum 
hominem et ab ecclesia dissetitientem penitiis devita. Nec 
miDus abdicationem Aruulfi et promotionem Gerberti, 
prout ab eis ordinatae et peractse essent, perpetuo placuit 
sanciri, juxta quod in canonibus scriptum habetur : 
Sinodo provinciali statutum, a nulh temere labefactan- 
dum. (1) » Verba Richeri in extenso afibrre mibi placuit 
quae maximi momenti esse nemo non fatebitur; quippe 
qtise episcopos Galliae una voce necnon et una mente 
gallicanas doctrinas tutari denuntient. 

Eadem erat episcoporum causa atque regis Hugonis. Is 
enim ut Aruulfus de sede deturbatur Papam sollicitus agit, 
summaque reverentia sibi eum conciliare conatur. « Bea- 
titudini vestrae ego et episcopi mei per T. Archidiaco- 
num scripta direximus, in quibus Arnulfi rationes vobis 
explanavimus. Sed hoc nunc obsecrando superaddimus, 
ut mihi, meisque justa decernatis, nec dubia pro certis 
recipiatis. Nihil nos contra apostolatum vestrum egisse 
scimus : quod si absentibus non satis creditis, prsesentes 
de prsesentibus vera cognoscite. Gratianopolis civitas in 
fine Italiae et Galliae sita est, ad quam romani Pontifices 
Francorum regibus occurrere soliti sunt. Hoc si vpbis 
placet, iterare possibile est. At si nos et nostra invisere 
libet, summo cum honore descendentem de Alpibus ex- 
cipiemus : morantem, ac redeuntem debitis obsequiis 
prosequemur. Hoc ex integro affectu dicimus, ut intelli- 
gatis et cognoscalis, nos et nostros vestra nolle declinare 

(1) Richerus, lib. iv, cap. 89. 

judicia... » (i) Haud scio an Hugo jam amicitiam cum 
romanis Ponlificibus sancire agitaret, et, urgente Carlen- 
sium memoria , suam ipsius prolem a Papa sacratam yo- 
luisset. Sed precibus minime motus Johannes Alpes non 
transiit ; at mox ejus legalum a Germanis receptum 
rex et episcopi audivere. 

A gallicanis autem doctrinis germani episcopi abhor- 
rebant^ qui Apostolicae sedis imperio toto animo stude- 
bant. Ergo indignantes quod Arnulfus ejiceretur < domno 
Johanni Papa^ per epistolas ssepenumero suggerebant, ut 
Gerberti Remorum metropolitani promotionem abdica- 
ret (2). » Frustra omni ope Germanos revocare conatur 
Gerbertus, quibus res , ut gestae sint, et doctrinas, ut in 
Gallia praeyaleaut , in insigni epistola Wilderodo Argen- 
tino episcopo inscripta accurrate enucleat. Amicitiam 
reposcit, et antiquurn foedus et megta memorat. « Nunc 
te convenio meaque libi seria suggero, magne Dei sacer- 
dos, ego parvus meritis non loco sacerdos. Ego ille mul- 
tum jactatus terris et alto, dum philosophorum inventa 
persequor, dum gentes indisciplinatas fugio et non evado : 
ego, inquam, qui magnae urbis Remorum proditse, et cap- 
tivi ac spoliati populi pars non parva fui, ad te quasi ad 
tutissimum confugio portum. Ergo fluctuanti salutarem 
porrige manum, fessum alleva, paria, si fors dederit, 
repensurum... Tu scis me Germaniam et Belgicam sem- 
per honorasse ut dominam, coluisse ut matrem, pro 



(1) Labbe, Concilia, T. ix, col. 763. 

(2) Richerus , lib. iv, cap. 95. 

earum adversis palluisse, pro secundis laetam mentem 
tulisse. £t nunc quidem a te dulces affectus, quos per- 
didi, reposco, tuumque antislitem gratiae indebite amissae 
reconciliatorem fieri oro, meaeque interpretem innocentise 
coram praesulibus, corara rege suo, cui favendo, tempore 
regis Lolharii, gladiis hostium addictus sum. Et nunc 
quidem mala pro bonis retribuuntur nobis ab his, quos pacis 
amatores, innocentiae protectores, impiorum propugna- 
tores existimabamus. Pressa jacet tyrannide omnis eccle- 
sia Gallorum : atqui non a Gallis sed ab his sperabatur 
salus... (1). » 

Interea pontificis legatus, Leo abbas, de habenda sy- 
nodo cum Germaniae episcopis consulebat. a A quibus 
Gallorum regibus , Hugoni videlicet ejusque filio Rot- 
berto, legati directi sunt, qui papae mandatum, necnon 
et episcoporum voluntatem super hoc aperiant, eisque ut 
cum suis episcopis conveniant, rationabiliter suadeant; 
locum etiam tempusque quo et quando conveniendum 
esset a regibus discerent (2). » Reges legalionem bene- 
vola mente excipicntes a papae et episcoporum mandatis 
iu nullo tunc refragati sunt ; sese consilium super hoc quae- 
situros respondentes, atque aequitatem de omnibus factu- 
ros (5) » Hic legitur apud Gerbertum in epistola, ad Cons- 
tantinum Miciacensem abbatem missa , aliquid de quadam 
conjuratione et summo periculo verbis ol^scuris scriptum : 

(1) Rer. Gallic. script. , t. x, p. 414. Ad Wilderodum Argenlinum 
episcopura Gerbertus. 

(2) Richerus , lib. iv, cap. 95. 
(3)/d., ibid., cap. 96. 

€ Satis super venerabilis A . legatione miratus sum . Beferebat 
quippe : haec autem omnia non dolores, sed inilia dolo- 
rum sunt. Majus est quod quaeritur et quod appetitur, 
quam ego humilis et parvus; verumque proverbium est : 
tua res egitur paries cum proximus ardet; et divinus 
sermo : a sanctuario meo incipite, id est a regni funda- 
mento et arce. Hoc factum qui doli comitentur, in aperto 
est. Hoc enim concesso, dignitas vel potius gravitas 
confunditur sacerdotalis, status regni periclitatur (1). » 
Quam epistolam explanat Richeri narratio. < Legatis ita- 
que abductis, per quosdam regibus indicatum est Adal- 
beronem, Laudunensem episcopum, haec dolo ordinasse; 
omnino etiam apud Odonem illud pridem pertractasse ; 
eorum utrumque in voto habuisse, ut Othonem regem 
Galliis inducerent^ et reges ingenio et yiribus foras expun- 
gerent; episcopos quoque Germaniae ideo convenire, ut 
dolum qusBsitum expleant. Reges itaque fraude percepta, 
episcopis jam ad locum designatum convenientibus per 
legatos indicavere sese illuc non ituros, eo quod suorum 
prsecipuos penes se non haberent, sine quorum consilio 
nihil agendum vel omittendum videbatur; indignum etiam 
sibi videri, si correctioni episcoporum Germaniae suos 
subdat, cum isti non minus nobiles, non minus poten- 
tes, aeque etiam aut amplius sapientes sint. Ipsi ergo si 
indigent, in Gallias properent, unde volunt, edicant. 
Alioquin, redeant, et sua ut libet curent (^2). » 

(1) Rer. Gallic. scrip, , t. x, p. 419. 

(2) Richerus, lib. iv, cap. 96. Vid. sequens caput : « Adalbero 
totius fraudis causa reprehenditur. » 

Ulrum falsum an verum, quidquid id fuerit, a synodo 
indicla, regis jussu, omnes GaHiae episcopi declinarunt. 
Germani vero € ne doli arguerentnr si non accederent, 
statuto tempore Mosomum conveniunt, domni Papse lega- 
tum secum habentes. » Ibi solus adfuit Gerbertus c re- 
gibus etiam interdicentibus, pro se responsurus. » Pro- 
motor Virdunensis episcopus € eo quod linguam gallicam 
norat » causam paucis verbis cum exposuisset, Pontificis 
epistolam recitavit € quam, ait Richerus, quod quia bre- 
vitati studemus, et nobisminus fuit accommodum, nostris 
scriptis inserere vitavimus (I). » Tum surrexit Gerbertus 
€ atque orationem pro se scriptam in concilio mox reci- 
tavit, satisque apud illos luculenter peroravit (2). » 
Quo tempore et quomodo invitus electus sit enarrat, 
Arnulfum haud immerito ejectum contendit, supremae 
sedis juri indulget, neque ideo palinodiam canit. 

Nemo verba Gerberti redarguere suscipit. Episcopi vero 
« post aliquot sermones a domno papa corpus et sangui- 
nem Domini , ac sacerdotale offlcium sub praesentia legati 
prohibere voluerunt. » Ex canonibus et decretis Gerbertus 
poenas recusat < sed ne domno papae omnino reniti 
videretur, a missarum celebratione sese cessaturum usque 
in alteram sinodum spopondit. » Assentiunt episcopi 
et legatus : indicitur nova synodus ad coenobium mona- 
chorum sancti Remigii, die octavo post natale sancti 
Johannis Baptistse (5). 

(1) Richftrus, lib. iv, cap. 99. 

(2) Id., ibid., cap. 99-105. 
(3)/rf., tfttrf. ,cap. i06etl07. 

Hactenus Richeri bistoria. PraBterea aliquot rarae no- 
titiae leguntur quae pro fundamento operis exigendi esse 
habendae videntur. Mihi vero proposituno meum absolvere 
intendenti e variis materiem sumam. 

Dum, synodo ad coenobium sancti Remigii indicta, 
Leo abbas in Germania versabatur, allata sunt ei acta 
concilii sancti Basoli a Gerberto digesta, et nuper quasi 
quaedam doctrinarum gallicanarum professio vulgata. « Quo 
viso, admiratione et stupore attonitus , cogitavit statim Leo 
ad Donrmum apostolicumreverli et ei libellum portare (t). » 
Attamen Hugone et Rotberto deprecantibus moratus est ; 
sed regibus, antequam Remos pergeret, epistolam, qua 
Gerberti et galiicorum episcoporum sententiae et argu- 
menta infirmarentur, scripsit. Ex hac epistola , quse, 
quasi compendium, operibus Leonis amissis, valet, quos- 
dam locos excerpere haud supervacuum duxi (2). 

Singula Aurelianensis Arnulfi proposita carpit atque 
subvertere aggreditur. In adversarios imprimis retorquet 
hoc verbum «c Antichristus » quod crebro usurpaverant. 
€ Quid est antichristus , nisi contrarius Christo? Ecce 
Christus dixit, qui veritas est et mentiri non potuit. quod 
ecclesia beati Petri apostoli fundamentum sit omnium 
ecclesiarum. Et ubi ecclesiae sperare debemus fastigium, 
nisi ubi locatum est fundamentum? Ibi procul dubio et 
cacumen et tota ecclesia permanet. Econtra antichristi 
vestri dicunt, quod ibi sit statua marmorea , et ut templum 



(1) Pertz, Monumenta Germaniae Historica, t. iii , p. 686. 

(2) Ibid., p. 686 et seq. 

sit idolorum. Absit, absit ut hanc injuriam Petri, immo 
Cbristi, aliquis christianus libenter audiat, et zelo Dei cor 
ejus contra talem beresim non accendatur ! » Gallicam eccle- 
siamlitterisetdoctrina prsestare confitetur. Ad hoc attendas 
rogo, Gallise scilicet episcopos, quasi litteratam factionem, 
profanis litteris et philosophiae studere, Romam vero 
ignorantiae caligine quasi obrutam latere. < Et quia 
ricarii Petri et ejus discipuli nolunt habere magistrum 
Platonem, neque Yirgilium, neque Terentium, neque 
ceteros pecudes philosophorum, qui volando superbe, ut 
avis aerem, et emergentes in profundum, ut pisces mare, 
et ut pecora gradientes terram descripserunt : dicitis eos 
nec bostiarios debere esse, quia tali carmine imbuti non 
sunt. Pro qua re sciatis , eos esse mentitos , qui talia di- 
xerunt. Nam Petrus non novit talia, et hosliarius coeli 
effectus est, ipso Domino ei dicente : tibi dabo claves 
regni ca^Iorum. Unde ejus vicarii et ejus discipuli apos- 
tolicis ct evangelicis sunt instiluti doctrinis, et non ornatu 
sermonum, sed ratione et sensu verborum, quia scriptum 
est : Stulta mimdi elegit Deus ut confandat fortia. Et 
ab initio mundi non elegit Deus oratores et philosophos, 
sed illiteratos et rusticos. Sed non est mirum, si vicarii 
Petri a pseudoepiscopis audiunt, quod ipse a scribis et phari- 
seis audivit. qui ad ejus injuriam dicebant, eum idiota et 
sine litteris esse, et deridendo dicebant : Musto pleni sunt 
isti. Unde Jahel propheta coecitatem illorum redarguit; 
qui inter celera sic ait : et quidem super servos meos et 
super anciUas meas effundam de spiritu meo; non super 
phariseos aut falsos sacerdotes qui dicunt senosce Deum, 

factis autem negaDt. » Pontiflces defunctos et etiam ma- 
trem ipsam ecclesiam romanam, contumcliis onerari vehe- 
menter indignatur. c Non ergo ex pio corde vel ore tam 
profana tamque perversa contra romanam ecclesiam pro- 
cesserunt. Verumtamen si vestra fuerunt verba, quae in 
despectu beati Petri apostolorum principis, immo Dei, 
cujus ordinationi resistitis, scripta et quasi detrahentia 
sacratissimam ecclesiam composita sunt. fateor, non vos 
studiose sacras regulas, non venerandarum synodorum 
actiones, non veraces probabilium virorum canones lecti- 
tasse, quaudo tanta conati estis in derogatione romanae 
ecclesiae inutiliter atque incompetenter memorare. Deni- 
que si Cham, filius Noe, videns verenda patris, irrisit, 
nec operuit, maledictionem perpetuam percepisse legitur : 
quanto potius hi , qui patres spirituales non solum mini- 
me cooperiunt , sed et deridendo et falso ad subsannatio- 
nem sui moris homines provocant ? Scriptum quippe est : qui 
subsannatpatrem et matrem et reliqua. > Ordinis legitimi et 
obedientiae immemores, exempUim Arnulfus et socii imi- 
tati sunt Dioscori cujusdam, Alexandrini archiepiscopi, 
< qui presumpsit contra Leonem pontificem et contra 
romanam ecclesiam scribere ; sed in tantum presumptio- 
nem sancti patres apud Calcedoniam detestati sunt, ut 
sine ulla restitutione eum dampnarent. Et nullam inqui- 
sitionem fecerunt, utrumjuste an injuste vel quoque modo 
jam fatum Dioscorum contra romanam ecclesiam dictas- 
set; sed absque omni controversia hoc in eo ulti sunt, 
quia, cum esset inferior, suo priore et magistrum cona- 
tus est lacessere contumeliis. Voluerunt nempe , in domo 

Dei Dichil fieri coDfusum, Dichil ioordiDatum. Verumta- 
meu haec parvipeDdebat pater ArDulfus, cum suo uescimus 
quo apostate (Gerbertus), quaudo tauta coDtra romaDam 
eccfesiam ausi suDt scribere, quod uec AiiaDi heretici 
aliquaudo 'presumpseruDt. » Quid opus ecclesiam mauu 
admota fulcire. quae aliquaudo, periude ac foederis arca, 
titubat, Dec, ut resurgat, alieua bpe iadiget? < Nam etsi 
aliquaodo iD aliquo romaua ecclesia titubavit, cum adjuto- 
rio Petri apostoli ipsa se erexit, et omuibusecclesiissemper 
adjutorium prsebuit; ipsa tameu ab aliqua adjutorium 
miuime qiiaesivit. dod suis viribus, seil Dei adjutorio.... 
Ista igitur privilegia, teste beato papa 'Nicolao, romauae 
ecclesiae a Christo doData, a syoodis dod doData. sed 
taDtummodo celebrata et veuerata, quae DullateDus pos- 
suDt DUDui* DuIlateDus DOD valet amovere coDatus, et 
quod Deus statuit, firmum validumque cousistit. Yerum 
ille peccat, qui Dei ordiuatioDi resistere tcmptat. Ipsa 
oamque privilegia romaua^ ecclesiae impiugi possuDt, 
traDsferri dod possuDt; trahi possuut, evelli dod possuDt; 
quae permauet illibata. Quousque christiaDum DomcD pre- 
dicatum fuerit, illa subsistere dod cessabit innmutilata. » 
CauoDes objecit ArDulfus; isti vero suDt veri caDooes 
quibus sedis romaoae jura sauciuDtur. « Ipsi suut kaDODCS 
qui appellatioDcs totius ecclesise ad hujus sedis exameu 
voluere deferri; ab ipsis vero Dusquam prorsus appellari 
debere sauxeruDt, ac per hoc illam de tota ecclesia judi- 
care , ipsam ad Dullum commeare juditium , uec de ejus 
UDiquam preceperuDt judiciojndicari. seoteDtiamque illius 
DOD oporteret di^solui. » Aruulfus veDeoum iudicat, me- 



Digitized by 



Google 



57 

diciDam abscondit , < et quoniam qudB in detractione ro- 
manae ecclesiae evomere potuisli, scripsisti; quod autem 
honor et decus illius est, latenter subtraxisti : verumtamen 
medicamentum animse abscondisti. et venenum, unde in-^ 
cautos et simplices interficere possis, ostendisti. » Deinde 
Pontificem romanum semper et ubique , unanimo episco- 
porum et conciliorum consensu , primas tulisse demons- 
trat. Ass^ruerat Arnulfus jam plures ecclesias in eo esse 
ut a Roma discederent; negat legatus Leo. a Et quoniam 
improperastis, quodorientales et Africanas seullipanienses 
ecclesias ab ea se separarent, et in boc yos falsa dixisse 
cognoscite, quoniam nunc Theodorus Archiepiscopus 
iEgypti et Horestus Hierosolimitanus, legalos suos ad 
domnum apostolicum preterito anno direxerunt et de 
heresei Jacobitarum consilium petiverunt. Similiter de 
Africa... Ex qua re cognoscite romanam ecclesiam adhuc 
ab omnibus ecclesiis honorari et venerari , solummodo a 
vobis detrahi et dehoneslari. » Cur Papa de Arnulfo reo 
siluerit indicat. < Notum est omnibus quia in tanta tribu- 
latione et oppressione a Crescentio... nunc positus fuit , 
ut quando valuit et qualiter valuit, nos ad investigandam 
et inquirendam vestram causam direxit. At ubi Aquis ve- 
nimus, jam eum depositum invenimus, et neque aliquod 
responsum a vobis habere potuimus. Nobis vero reversis 
domum, Apostolicus vos Romam invitavit; nec tamenad 
eum venire voluistis. » Denique ad concilium sancti Basoli 
redit, quod a regibus laudatum cuncti reprobant. « Et 
quia in itinere positus, non ut voluimus, sed ut potui- 
mus, scripsimus, nunc ad vestram synodum revertimur, 

4* 



Digitized by 



Google 



58 

quse a vobis est venerata et laudata, a cunctis vero qui 
audiunt depravata et vituperata. Quis fidelium aequis auri- 
bus audire potest, arcbiepiscopum per fidem deceptum 
et in carcere diu maceratum , et sic nudum vinctum , 
cum multitudine strepentium militum ad synodum duc- 
tnm, uno teste dampnatum? Quis talia audiens vestram 
synodum non maledicit? etc. > 

Nescimus an legato Leoni Arnulful^ et Gerbertus ali- 
quid responderint. Perpauca etiam accepimus de synodo 
apud Remos babita, ubiGerbertum metropolitana dignitate 
spoliatum fuisse comperlum (1). Attamen sub judice lis 
mansit, quandoquidem in Richeri notitiis legi tria alia 
concilia, nempe ad SiWanectum, ad montem Sanctae- 
Mariae, ad Engelebeim, collecta fuisse. Quarti denique 
concilii ad Gauseium babiti acta a Gerberto digesta Pertz, 
\ir doctissimus, in lucem protuKt (2). Episcopi, quam- 
yis Arnulfum baud immerito dignitate spoliatum esse 
contendant, summum Pontificem lacessere desistunt, et 
quidquid actum fuerit Grescentio tyranno exprobrant. 
c... Jam cum Romam ventum fuerit, non apostolicse sedi 
liberum licebit proferre juditium, sed quod auri talentum 
obtinere poterit apud Grescentium, diaboli membrum. 
Non ignota loquimur. Regis ac nostri legati Romam 
profecti epistolas pontifici porrexerunt, et ab eo digne 
suscepti sunt. Sed, ut credimus, quia Grescentio nulla 
manucula obtulerunt, per triduum a palatio seclusi, nullo 

(i) Labbe, ConciHa, t. ix, col. 750. 

(2) Pertz. Monumenta Hist. German. , t. iii, p. 69i. 

respoDso accepto redierunt. Quod peccatis nostris perve- 
nire non dubium est, ut romana ecclesia, quae mater et 
caput omnium ecclesiarum est, per tyrannidem oppressa, 
omnia membra debilitentur?... christiana fides, o religio 
christiana; quis unquam nocens habebitur, si patriae 
proditor hodie velut innocens absolvitur? Sileant ammodo 
leges, jura regum conticescant, si neminem in judiciis 
attingere fas est, nisi quem Crescentius tyrannus mercede 
conductus voluerit absolvere vel punire? patriae proditor 
ferat prsemium et qui eam liberaverit, propellatur in 
exilium...» 

Litem vero Leo abbas non composuit, et» invito Papa, 
Gerbertus in sede Remensi , in carcere Arnulfus reman- 
sit* Errat igitur Baronius qui haec asserit : « Hic spectare 
licet, quanta coluerit observantia Hugo, rex Francorum, 
Johannem pontificem, ut nulla habita ralione eorum, quse 
in Arnulphum synodus decrevisset, neque juris regnandi, 
ut obsequatur ipsi romano Pontifici . in ecclesiam Rhe- 
mensem restitui Arnulphum eductum de carcere pati- 
tur (I). > Ex Richero enim (2) necnon et Gregorii V 
Papse litteris constat nunquam gallicis episcopis Hugo- 
nem regem defuisse, imo Gerbertum vivi regis auxilio 
fretum sedem tenuisse (3). 

Acerba autem victoria fuit; graves enim contumelias 



(1) Ann. ecclesiast. , t. xvi , p. 339. 

(2) « Gerbertus iterum Romam adit anno 997, ibique cum moram 
faceret, Arnulfus a Rotberto rege dimittitur. » 

(3) Pertz, monuraenta Hist. Germ. , t. iii , p. 694. 



Digitized by 



Google 



60 

10 sede etiam passus est. c Memiui etiam meos conspi- 
rasse non solum mililes, sed et clericos, ut nemo mecum 
comederel, nemo sacris interesset. Taceo de vilitate et 
conXemptu, nihil dico de gravissimis injuriis saepe milii 
a pluribus illatis (I). » 

Anno 996, Gerbertus, quum Romae adesset ut causam 
apud Papam ipse ageret, regem Hugonem obiisse audivit. 
Vidua autem regina Adelaides, quae illi et ipsa favebat, 
ut Remos, ad dignitatem tuendam, redeat acrius instat (2). 
Gregorius vero Papa in episcopos saevire quorum insidiis 
Arnulfus dejectus erat. « Placuit sanctdB synodo, ut omnes 
Episcopi occidentales qui in depositione Arnulfi Archie- 
piscopi fuerunt et certis induciis vocati, Papiensem syno- 
dum spreverunt, et inconvenientes causas ad confundendam 
synodum per laicalem personam miserunt, ab episcopi 
officio suspendantur. Adalbero Lodunensis episcopus qui 
etiam metropolitanum suum apprehendit et tradidit, ab 
episcopi officio suspendatur (3). » 

Ila episcopi quamdiu rex vixit in sententia, apud sanc- 
tum Basolum et apud Chelam expressa, firmi permanse- 
runt. Sed, rege deficiente, gallicana communio corruit. 
Quippe Robertus ab episcopis discedit ut monachi<s sese 
tradat, summi Pontificis fauloribus (4). Tum nulla gratia 
apud regem valuerunt episcopi; tum Arnulfus, Gerberto 



(1) Rer. Gallic. scrip. , t. x , p. 423. Adelaid» regina Gerbertus. 

(-2) Id, , ibid. 

(3) Pertz, Monumenta Hist. Germ., t iip, p. 694. 

(i) Aldalberonis Carmen. Rer. gallic. script., t. x, p. 65. 

dejecto, iterum sedem RemenseiB obtiiiuit. Tum etiam 
evanuil ista Episcoporum factio, ut unius jus et imperium 
firmarentur cum regibus consociata : quemadmodum 
Ilugonis posteri, ila gallicanae immunitates obdormis- 
cunt, donec, sancto Ludovico evocante, quasi somno 
excussdB tandem resurgant. 



Vidi ac perlegi , 

Lutetiae Parisiorum, in Sorbona, prid. non. octobr. ann. m dccc lv, 
Facultatis Litterarum in academia Parisiensi decanus , 

J.-ViCT. LE CLERC. 

Typis mandetur : 
Academise Parisiensis Rector, 

CAYX. 



Andocavis. — Ex typis Cosnier et Lachese. 

